הדיי עפאים

הִדַּיי עֳפָאִים (נולד בשנת 1979) הוא חקלאי, שף, מסעדן, גבן, עיתונאי, יזם ומחבר ספרי אוכל. הדיי עפאים נולד בשנת 1979 בחיפה, והוא הצעיר מבין שלושה אחים. בן ליענקל'ה, ניצול שואה מפולין, ולברכה, בת קיבוץ יגור. בנערותו התחנך במרכז חינוך ליאו באק ולאחר מכן שימש מדריך בבית ספר שדה חצבה ובבית ספר שדה הר הנגב של החברה להגנת הטבע. עפאים התגייס לצה"ל בשנת 1999 ושירת כקצין ביחידת שלדג. לאחר שחרורו בשנת 2003 החל ללמוד היסטוריה של עם ישראל וגאוגרפיה באוניברסיטה העברית בירושלים, ובמקביל התפרנס מחברת הסעדה שהקים. בשנת 2006 החל לנהל את ארגון CIE, זרוע החינוך של מגבית קנדה בישראל ובשנת 2008 הצטרף לחברת התיירות Routes Travel & Tours בתפקיד Chief Epicurean Officer. בשנת 2008 הקים עם אחיו ינון בערבה, את משק עפאים לחקלאות בת קיימא. לאחר הצגת התוכנית למשרד החקלאות, המשק זכה לתמיכה ממשלתית ולתמיכה של קרנות שונות והוא משמש משק מודל המארח חקלאים מרחבי ישראל ומהעולם, המבקשים ללמוד דרכים ליישום את עקרונותיה של חקלאות בת-קיימא. עפאים משמש הגבן הראשי במחלבה שהקים והשף הראשי בבתי-הקפה, המסעדות והקייטרינג של המשק. בנוסף, מארח עפאים במשק בו הוא מתגורר במושב צפרירים סדנאות ומפגשים בנושאי אוכל וחקלאות. עפאים ואחיו הקימו יחד עם שותפיהם חנויות משק למכירת התוצרת אותה הם מגדלים ומעבדים וכן בתי קפה, מרכז מבקרים ובר: מרכז המבקרים נמצא בדיר שבערבה ומארח סיורים, סמינרים וארוחות בנושאי חקלאות בת-קיימא. חנות המשק במרכז רננים במכבים– הוקמה בשנת 2015 ונסגרה בשנת 2023. חנות המשק ובית הקפה בבית הכרם בירושלים, הוקם בשנת 2016 ושוכן בבניין היסטורי לשימור. חנות המשק ובית הקפה בבית הנסן (לשעבר בית המצורעים) – הוקם בשנת 2017. בשנת 2018 נבחר בית הקפה באתר מאקו לבית הקפה הטוב בישראל. באותה השנה הופיע בית הקפה במדריך העולמי Truth, Love & Clean Cutlery, ונבחר כאחת מעשר המסעדות המומלצות בישראל. באותה השנה בחר מדריך גו-מיו בקפה להופיע בספרו לשנת 2018. הדיר – בר תרבות שהוקם בשנת 2018 ושוכן בבית הנסן, במבנה ששימש בעבר כדיר לגידול עזים שסיפק חלב לשימוש בית המצורעים במקום. חנות המשק ובית הקפה בבנימינה - הוקם בשנת 2019 בבית היסטורי ברחוב המייסדים בעיר ונסגר בשנת 2024. משק עפאים במוזיאון ישראל – בית הקפה של המשק הוקם בביתן הכניסה למוזיאון ישראל בירושלים בשנת 2021. עיצובו הייחודי בסגנון ובריהוט האופייניים לבית הישראלי של שנות ה-50 וה-60 הפך את המקום לאבן שואבת לחובבי עיצוב ובכלל. חנות המשק ובית-הקפה ביפו – הוקם בשנת 2024 בבית עדנה – מרכז תרבות וסדנאות במתחם נגה, השוכן בבניין לשימור. בשנת 2020 הקים עפאים חווה חקלאית נוספת בעמק האלה, בה נטע חלקת בוסתן הכוללת מאות עצים, שתי חלקות כרמי גפן ליין, כרם זיתים לשמן וכוורות לדבש. בשנת 2023 השיק עפאים את "מקומי", מותג יין פרטי בייצור עצמי. את שם היקב בחר מתוך כתביו של א.ד. גורדון: "ועוד נזכרתי, והנה סולם מוצב ארצה וראשו מגיע השמיימה, ומה אנו מחפשים? האם לא מקום בשביל אותו הסולם?". עפאים הוא גם עיתונאי ומחבר ספרי בישול. בנוסף, ב-2013-2020 הגיש עפאים פינה קבועה בנושאי תרבות וקולינאריה בתוכניתו השבועית של אבי אתגר ברשת ב' וב-2021 החל להגיש פינה קבועה בתוכניתם של רומי נוימרק ועמרי אסנהיים ברשת ב'. בשנת 2009 החל לכתוב טור במדור האוכל של עיתון מעריב. בשנת 2011 החל לכתוב טור במוסף האוכל של הארץ ומשנת 2016 החל לכתוב טור במוסף האוכל באתר כלכליסט. בנוסף, כותב עפאים עבור מגזיני אוכל בארץ ובעולם. בשנת 2020 החל עפאים בהגשת התכנית "שיר לערב חג" בה הוא מארח במטבחו מוזיקאים ומוזיקאיות ישראליים מובילים לשיחה, ארוחה וביצוע מוזיקלי משותפים. בסדרה בהפקת בית אביחי התארחו בין היתר ברי סחרוף, שלומי שבן, רונה קינן, אמיר דדון, ג'יין בורדו ועוד. עפאים נשוי לאתי ליבמן-עפאים ולזוג שני ילדים. הם מתגוררים במשק שהקימו במושב צפרירים שבעמק האלה. רצינו לקרוא לזה אושר (עורך), הוצאת החברה להגנת הטבע, 1998. אוטואוכל – טעימה מירושלים, מאת הילה אלפרט, אסף גברון והדיי עפאים, הוצאת Lunch Box, 2013. ספר על אוכל, הוצאתLunch Box, 2015. ערבה, הוצאת Lunch Box, 2017. הספר זכה להכרה בתחרות הבינלאומית "Gourmand": הספר הגיע למקום השני בקטגוריות מטבח יהודי, למקום השלישי בקטגוריית הצילום ולמקום החמישי בקטגוריית החדשנות. מדיה וקבצים בנושא הדיי עפאים בוויקישיתוף האתר של הדיי עפאים אתר משק עפאים מאמרי הדיי עפאים, באתר "הארץ" ערוץ היוטיוב, כאן חינוכית חוצה ישראל עם קובי מידן - הדיי עפאים ערוץ היוטיוב, כאן 11 חדשות השבת - מפריח השממה: הדיי עפאים מוכיח שלא הכול יבש וצחיח בערבה ערוץ היוטיוב, כאן חדשות - תאגיד השידור הישראלי חדשות השבת – "אחרי זה שואלים למה יקר פה?": המלחמה של החקלאי במשרד החקלאות ערוץ היוטיוב, כאן חינוכית הפסקת אוכל: חלב וגבינות עם הדיי עפאים ערוץ היוטיוב, כאן 11 - תאגיד השידור - הישראלי בין השמשות עם דב אלבוים - פרשת תולדות שיר לערב חג - סדרת רשת קולינרית-מוזיקלית סביב לוח החגים העברי, באתר בית אבי חי ארוחת ארבע עם שף ברק יחזקאלי | הדיי עפאים - שבועות - פרק 3, בערוץ היוטיוב של כאן 11 - תאגיד השידור הישראלי, ‏28 במאי 2020 Hedai Offaim, Chief Epicurean Officer, Routes ריטה גולדשטיין‏, מאחורי הקלעים: לא רוצים להיות מקדונלד'ס, באתר וואלה, 20 באוגוסט 2013 מרכז המבקרים באתר המשק משק עפאים פתח חנות תוצרת המשק לתושבי אזור מודיעין, אכול ושאטו, 27.6.2015 לין לוי ויהודה נהר, עושים שכונה: מסעדות שכונתיות בירושלים, באתר ynet, 24 במאי 2017 גרדה גלזר‏, סוד הגן הקסום: בית קפה חדש נפתח בבית הנסן בירושלים, באתר וואלה, 10 ביולי 2017 טל גלעדי, ‏100 הדברים הכי טובים בישראל, באתר ‏מאקו‏, 9 בספטמבר 2018 Michael Kaminer, 10 Israeli Restaurants Make The Cut For International ‘Ethical Dining’ Guidebook, Forward, 7.12.2018 רעות סהר‏, אמת, אהבה וסכו"ם נקי: 10 המסעדות הישראליות שנכנסו למגזין אוכל חדש וחסר תקדים, באתר וואלה, 17 באוקטובר 2018 OFAIMME@HANSEN, Gault Millau ריטה גולדשטיין, ‏יש מקום חדש למשק עפאים בבנימינה, ופראייר מי שלא קופץ אליו, באתר ‏מאקו‏, 16 בינואר 2020 לין לוי, ‏אחרי 7 שנים, משק עפאים מגיע סוף סוף לתל אביב, באתר ‏מאקו‏, 6 בפברואר 2024 איתן לשם, "אני לא יכול לנכס פריקי או חומוס כי הם שלי מזה דורות. אבל הם גם שלהם", באתר הארץ, 5 בפברואר 2024 חיליק גורפינקל, "הזמן שלי בשדה הוא רומנטי. היה יותר זול להביא פועל", באתר כלכליסט, 11 ביוני 2023 הדיי עפאים, קמח פסח: הדיי עפאים מתגבר על מגבלת החמץ, באתר nrg‏, 23 במרץ 2010 הדיי עפאים - מתכונים, הארץ הדיי עפאים, עבודת שורשים: המדור "אוכל בזמן" חוגג 100 ותולה את הסירים, באתר כלכליסט, 20 בדצמבר 2018 Hedai Offaim, A Seder Meal That Celebrates Its Sources, Forward, 2.4.2015 מה עכשיו? התחלה חדשה. מתכון ברד פודינג לחג. ושיר של מיכה שטרית, באתר טיים אאוט, ‏26 בספטמבר 2021 אפרת ליכטנשטט, שבועות, קצת אחרת: 3 מתכוני גבינה מקוריים, באתר nrg‏, 28 במאי 2017 רוני קשמין, "ערבה": ספר מסע מסחרר בין ארוחות מן המדבר, באתר הארץ, 10 באפריל 2017 רותם מימון, גיוס ההמונים מגיע גם לעולם האוכל הישראלי, באתר הארץ, 26 במרץ 2015 ערבה, Lunch Box